VÁLLALKOZÁSI SZERZŐDÉS
(tervezet)

amely létrejött

egyrészről Gencsapáti Község Önkormányzata 
                   Cím:		              9721 Gencsapáti, Hunyadi út 229
                   Bankszámlaszám: 	11747006-15733665-00000000
                   Adószám: 		15733665-2-18
                   Képviselője:	              Dr. Őry Ferenc polgármester
                   mint Megrendelő, a továbbiakban: Megrendelő,

másrészről ………………………
      Cím:		…………………………………
                   Bankszámlaszám: 	…………………………………
                   Adószám: 		…………………………………
	     FELÍR azonosító:       ……………………………
                   Képviselője:	…………………………………
                   mint Vállalkozó, a továbbiakban: Vállalkozó

között az alábbi feltételekkel:


1. A szerződés tárgya

Vállalkozó a beszerzési eljárásban részletesen meghatározott vásárolt élelmezési szolgáltatás nyújtására köteles az ajánlattételi felhívásban meghatározott mennyiségben és minőségben a Megrendelő kijelölt intézményébe történő leszállítással. Megrendelő pedig azok átvételére és a szerződésben meghatározott ellenérték megfizetésére köteles. 


2. Szerződés teljesítésének helye és ideje

2.1.   A szolgáltatás teljesítésének helye:
- Gróf Apponyi Albert Általános Iskola (9721 Gencsapáti, Dózsa u. 2/a.) 
- Gyöngyös-kert Óvoda (9721 Gencsapáti, Hunyadi út 231.)
- Gencsapáti Gyöngyszem Bölcsőde (9721 Gencsapáti, Dózsa u. 2/b.)
- Gencsapáti Egységes Szociális és Gyermekjóléti Intézmény (9721 Gencsapáti, Hunyadi út 225.)
- Gencsapáti Község közigazgatási területe

2.2.     A szolgáltatás teljesítésének ideje: 2027.01.01-től 2029. 12.31-ig terjedő időszakban.


3. Szerződés teljesítése (szállítási feltételek, kellékszavatosság)

3.1.  A Vállalkozó a beszerzési dokumentációban részletezett szolgáltatást, az előírt mennyiségben, I. osztályú minőségben a meghatározott időszakok, illetve a Megrendelő rendelése szerint köteles teljesíteni Megrendelő intézményeibe. 

3.2.  Vállalkozó kötelezettséget vállal arra, hogy az általa nyújtott szolgáltatás a teljesítés időpontjában megfelel a Megrendelő által a közbeszerzési eljárás dokumentációjában, valamint a jogszabályban foglalt követelményeknek. A szállítandó termékeknek (azok előállításának, szavatosságának, csomagolásának, szállításának és forgalmazásának) meg kell felelniük az élelmiszerekkel szemben támasztott jogszabályi követelményeknek, így különösen az élelmiszerláncról és hatósági felügyeletéről szóló 2008. évi XLVI. törvény, a vendéglátó-ipari termékek előállításának és forgalomba hozatalának élelmiszerbiztonsági feltételeiről 62/2011. (VI. 30.) VM rendelet, az élelmiszer-előállítás és forgalomba hozatal egyes élelmiszer-higiéniai feltételeiről és az élelmiszerek hatósági ellenőrzéséről szóló 68/2007. (VII. 26.) FVM-EüM-SZMM együttes rendelet és a közétkeztetésre vonatkozó táplálkozás-egészségügyi előírásokról szóló 37/2014. (IV. 30.) EMMI rendelet előírásainak.

3.3.   A saját készítésű, illetve a viszonteladóként forgalmazott élelmiszerek leszállításakor, a teljes - a vonatkozó jogszabályokban előírt, vagy a gyártó által biztosított - szavatossági idő legalább 80%-ának fenn kell állnia.

3.4.   Vállalkozó a hibás teljesítésért a vonatkozó jogszabályoknak megfelelően felelősséggel tartozik.

3.5.     Az ételek kiszállítása esetén csomagolásnak alkalmasnak kell lennie arra, hogy a termékek épségét a fuvarozás és a tárolás időtartama alatt megóvja.


4. Fizetési feltételek

4.1.  Az ellenszolgáltatás kifizetése a Ptk. 6:130. § (1)-(2) bekezdése szerint, a szükséges mellékletekkel együtt benyújtott számla kézhezvételének napját követő 30 napon belül, átutalással történik a szerződés teljesítésére a Kbt. 135.§ (1) és (5)-(6) bekezdései is relevánsak. 
Az ellenszolgáltatás teljesítésére a közbeszerzésekről szóló 2015. CXLIII. törvény és az adózás rendjéről szóló 2003. évi XCII. törvény 36/A § előírásai is megfelelően vonatkoznak.
Ajánlatkérő a Ptk. 6:155. § alapján késedelmes fizetés esetén a késedelem időtartamához igazodó késedelmi kamatot fizet.

A szerződés és a kifizetés pénzneme: HUF.
Az ajánlatkérő előleget nem fizet.
A finanszírozás módja: utófinanszírozás.
A számla beérkezésének határideje a tárgyhónapot követő hónap 5. munkanapja. Ajánlatkérő előleget nem fizet.

4.2.    Szolgáltatási díjak:
           Óvoda:		Gyermek adag	tízórai		nettó……………….Ft + ÁFA
Gyermek diétás adag		nettó……………….Ft + ÁFA

Gyermek adag	ebéd		nettó……………….Ft + ÁFA
Gyermek diétás adag		nettó……………….Ft + ÁFA

Gyermek adag	uzsonna	nettó……………….Ft + ÁFA
Gyermek diétás adag		nettó……………….Ft + ÁFA

            Bölcsőde:	Gyermek adag	reggeli		nettó……………….Ft + ÁFA
Gyermek diétás adag		nettó……………….Ft + ÁFA
Gyermek adag	tízórai		nettó……………….Ft + ÁFA
Gyermek diétás adag		nettó……………….Ft + ÁFA
Gyermek adag	ebéd		nettó……………….Ft + ÁFA
Gyermek diétás adag		nettó……………….Ft + ÁFA

Gyermek adag	uzsonna	nettó……………….Ft + ÁFA
Gyermek diétás adag		nettó……………….Ft + ÁFA

Általános Iskola:	Gyermek adag	ebéd		nettó……………….Ft + ÁFA
Gyermek diétás adag		nettó……………….Ft + ÁFA

Szociális étkeztetés:	Felnőtt adag		nettó……………….Ft + ÁFA
              Felnőtt diétás adag 	nettó……………….Ft + ÁFA

4.3.   Szerződés időtartama alatt Vállalkozó jogosult a szolgáltatási díjakat a KSH által kibocsátott szakági inflációs ráta (munkahelyi étkeztetés) mértékével módosítani fél évente.
	Szerződés időtartama alatt Vállalkozó köteles a szolgáltatási díjakat a KSH által kibocsátott szakági inflációs ráta (munkahelyi étkeztetés) mértékével módosítani fél évente amennyiben a ráta a +/-5%-ot meghaladja.
           Az első áremelésre Vállalkozó 2027. július 01-vel jogosult.


5. Szerződést biztosító mellékkötelezettségek

5.1.    Késedelmi kötbér, melynek mértéke a késedelemmel érintett teljesítés nettó szolgáltatási díjának 10 %-a óránként, de legfeljebb a késedelemmel érintett teljesítés nettó szolgáltatási díjának 50 %-a.

5.2.   Hibás teljesítésért járó kötbér, melynek mértéke a hibás teljesítéssel érintett teljesítés nettó szolgáltatási értékének 20%-a.

5.3.  Késedelmes teljesítésnek minősül, amennyiben nyertes ajánlattevő a számára előírt határidőhöz képest az előírt szolgáltatással legalább 1 órás késedelembe esik.

5.4. Hibás teljesítésnek minősül, amennyiben a nyertes ajánlattevő nem megfelelő mennyiségben (adagszámban), vagy a jogszabályban, dokumentációban szereplő, a szerződésben vállalt kötelezettségének nem megfelelő minőségben szolgáltat.

5.5.   Amennyiben a Szolgáltató a megrendelt adagszámú tízórait/ebédet/uzsonnát az előírt határidőig nem szállítja le és ezen hibáját a szükséges ésszerű határidőn belül nem korrigálja, akkor a Megrendelő jogosult az adott napra szükséges adagszámban a tízórait/ebédet/uzsonnát harmadik féltől beszerezni és a beszerzéssel kapcsolatban felmerülő esetleges többletköltséget a Szolgáltatóval szemben érvényesíteni.  

5.6.     A teljesítés meghiúsulása esetén a Megrendelő meghiúsulási kötbér kiszabására jogosult, melynek mértéke a meghiúsulással érintett munkáért járó nettó vállalkozási díj 30%-a.



6. Melegítő konyhával kapcsolatos rendelkezések

6.1 Megrendelő mindhárom teljesítési helyen melegítő konyhát bocsát vállalkozó rendelkezésére, azzal az eltéréssel, hogy az Apponyi Albert Általános Iskola melegítőkonyhája esetében az étkeztetéshez szükséges ételszállítási eszközöket (pl. 20 literes kerek badellák, hőszigetelt ételszállító ládák, thermo dobozok, stb.), és hűtőszekrényeket a vállalkozónak kell biztosítania.

6.2	Megrendelő vállalkozónak a konyhai felszereléseket leltár felvételét követően adja át. Az átvett eszközökért Vállalkozó a jó gazda gondosságával köteles használni, és a szerződés lejártakor Megrendelőnek leltár szerint átadni.

6.3	A melegítőkonyha használatáért a Gróf Apponyi Albert Általános Iskola melegítőkonyhája esetében Vállalkozó a szolgáltatás teljesítésének időtartama alatt 600.000 Ft/év + ÁFA összegű bérleti díjat kell fizetnie a Megrendelő által kiállított számla alapján. 

6.4 	Vállalkozó az óvodai és iskolai melegítő konyhában köteles 1-1 főt, legalább 4 órás időtartamra alkalmazni a konyhai kisegítői feladatok ellátására.


7. A szerződés megszűnése

7.1.   A szerződés a Szerződő Felek részéről történő szerződésszerű teljesítéssel megszűnik. Megszűnik továbbá a szerződés a Felek egybehangzó nyilatkozatával.

7.2.     Felmondás
7.2.1.  Megrendelő a szerződést rendkívüli esetben (késedelem vagy hibás teljesítés esetén az előírt póthatáridő, illetve a hibás termék kicserélésére megszabott határidő elmulasztása) azonnali hatállyal felmondhatja.

           7.2.2.    Vállalkozó a szerződést rendes felmondással nem jogosult megszüntetni.

7.3.    Elállás
7.3.1.  Megrendelő a szerződéstől egyoldalú nyilatkozatával elállhat, ha a teljesítési határidő lejárta előtt nyilvánvalóvá vált, hogy Vállalkozó a megrendelt élelmiszerek szállítást csak olyan késéssel tudja ellátni, hogy a teljesítés emiatt Megrendelőnek már nem áll érdekében, Megrendelő a szerződésszegésre vonatkozó szabályok szerint kártérítést követelhet.

7.3.2.   Ha a szolgáltatás ellátása során a körülmények arra engednének következtetést, hogy a teljesítés hibás lesz, a Megrendelő a fogyatékosság kiküszöbölésére tűzött 5 (öt) munkanapos határidő sikertelen eltelte után gyakorolhatja a hibás teljesítésből eredő jogokat.

8. Egyéb rendelkezések

8.1.   Vállalkozó vállalja, hogy legalább a beszerzett termékek összértékének 80 százaléka a közétkeztetési rövid ellátási láncban beszerzett termékekből, illetve a helyi élelmiszer termékekből származik, melyet vállalkozó köteles biztosítani a szerződés teljes időtartama alatt.

8.2.	A jogosan igénybe vett alvállalkozóért Vállalkozó úgy felel, mintha a munkát maga végezte volna; alvállalkozó jogosulatlan igénybevétele esetén pedig felelős minden olyan kárért is, amely a nélkül nem következett volna be.


8.3.     Szerződő Felek a szerződés időtartama alatt együttműködni kötelesek. Vállalkozó köteles a Megrendelőt minden olyan körülményről haladéktalanul értesíteni, amely a teljesítés eredményességét vagy kellő időre való elvégzését veszélyezteti vagy gátolja. Az értesítés elmulasztásából eredő kárért Vállalkozó felelős.
8.4.    A felek a szerződésből eredő esetleges jogvitáikat elsősorban tárgyalásos úton kötelesek rendezni; ennek eredménytelensége esetére alávetik magukat – hatáskörtől függően – a Szombathelyi Járásbíróság vagy a Szombathelyi Törvényszék kizárólagos illetékességének. 

8.5.  Jelen szerződésben nem szabályozott kérdésekben Felek a hatályos jogszabályok, különösen a Polgári Törvénykönyv, valamint az élelmiszerek előállítására és kereskedelmi forgalomba hozatalára vonatkozó egyéb jogszabályok rendelkezései szerint járnak el.


Felek kijelentik, hogy jelen szállítási szerződésben írtakat elolvasták, megértették, és mint szerződéses akaratuknak mindenben megfelelőt, jóváhagyólag - a képviselet szabályainak figyelembevételével – saját kezűleg aláírták.



Kelt. ………………………………….




	
…………………………………………
Megrendelő
	
	
…………………………………………..
Vállalkozó

